《谒龙阳尉青公祠》
明代·陈洪谟

江乡谁构此堂新，香火春秋荐藻蘋。当日孤忠陈大义，百年残喘沐深仁。

史鳅既死尸犹谏，东野虽贫业不沦。宦辙底今多厚禄，几人行政为疲民。

作者简介：明（1476—1527），字宗禹，明武陵人。明代文学家。正德时，知漳州，有惠政。累擢云南按察使，神采严重，不畏强御。嘉靖初，（公元一五二二年）巡抚江西，节财爱民。任内不畏强权，节财爱民，颇有政声，迁兵部侍郎，致仕归。居高吾山下，筑亭名静芳，自号高吾子。洪谟之诗，音节谐畅，有《静芳亭摘稿》（亦名高吾摘稿）八卷，与《治世余闻》，（均四库总目）并行于世。